# data[].attributes.body
Árholt er með stærstu deildina á leikskólanum og þar eru starfsmenn duglegir að skipta börnum í hópa og nýta öll svæði. Róleg stund er á milli 8-9 á meðan börn eru að mæta. Skipulagt starf hest kl 9 og lýkur við hádegishvíld. Þegar börnin eru að vakna milli 13-14 er rólegstund og frjáls leikur. Yfirleitt velja starfsmenn dót og setja á svæði í stofunni, oft miðað við tvær tegundir af dóti í senn. Ef börn biðja um að bæta við efnivið er það leyft. Síðdegishressing er hópaskipt og borðað er í bæði heima- og leikstofu. Eftir hana er aftur frjáls leikur. Dóti er reglulega skipt út og börn hjálpa við tiltekt. Passað er að hafa ekki of mikið af dóti í boði í hvert sinn því það gerir erfitt fyrir börnin að festa sig í leik. Í frjálsa leiknum er börnunum skipt í blandaða hópa, ekki þá sem eru í hópastarfi.

# data[].attributes.body
Á Lágholti er frjáls leikur og róleg stund milli 8-9 á meðan börnin eru að mæta. Skipulagt starf hefst 9 og lýkur með hvíld. Á Lágholti er tvískipt hvíld. Í innri stofu er sofandi hvíld og fremri er vakandi hvíld þar sem börn hlusta á hljóðbók og hugleiðslu sögur. Þegar henni lýkur er róleg stund fram að hádegisútiveru. Í frjálsa leiknum milli 14-16 er verið að vinna með sjálfsprottinn leik. Börn velja sér stofu og leika með dótið sem er þar inni. Þau mega flakka á milli eins og þau vilja. Í síðdegishressingu er tekin pása á leik og borðað á tveimur borðum í báðum stofum deildar. Þegar börn eru búin að borða leika þau sér í stofunni á meðan aðrir klára.

# data[].attributes.body
Frjáls leikur og róleg stund er á Háholti milli 8-9 á meðan börn mæta í leikskólann. Svo hefst skipulagt starf dagsins sem endar á hádegisútiveru. Á milli 14-16 er svo val í innri stofu deilarinnar og salnum. Börnin aðstoða við að velja dót til þess að hafa í vali, Börnin eru í vali á meðan síðdegishressingu, í fremri stofu, stendur en í hana er flæði. Í fremri stofu er hægt að hafa rólega stund, s.s. lesa bók eða spila saman á mottunni á meðan aðrir borða.

# data[].attributes.body
Leikskólinn hefur nýlega fengið fræðslu um flæðisskipulag í leik barna og mun hefja innleiðingu þess í vetur.

# data[].attributes.body
Deildin hefur stórt og gott svæði til þess að sinna þörfum barnanna. Deildin hefur fjórar stofur sem mynda U og góða salernisaðstöðu. Allar stofur eru nýttar yfir daginn. Dót er ekki fast við neitt svæði nema könnunarleikurinn er alltaf í Litlu hvíld.

# data[].attributes.body
Lágholt og Háholt eru með tvær stofur hver og deila listasmiðjunni sem er í miðjunni. Hvor deild er með góða salernisaðstöðu inná deild og svo er eitt saleerni frammi á gangi en það er helst notað ef börnin koma inn úr útiveru eða eru í salnum. Eina fasta leiksvæðið hjá Lágholti er eldhúskrókurinn sem er festur á vegg í innri stofu. Hjá Háholti er eina fasta leiksvæðið hjá Einingakubbum en leikið er með þá á á stórri mottu í innri stofu. Þegar þeir eru ekki í notkun er svæðið nýtt fyrir annað dót.

# data[].attributes.body
Er nýttur af öllum deildum og leikskólinn er með fast skipulag um hver er að nýta salinn í hvert skipti. Einnig borða tveir hópar á Háholti hádegismat í salnum.

# data[].attributes.body
Leikskólinn er með stórt og gott útisvæði. Þar er kastali, tveir sandkassar, nokkrar rólur og lítill skógur þar sem börn geta klifrað í trjám. Einnig er dótaskúr þar sem allt útudót er geymt á meðan það er ekki í notkun.

# data[].attributes.body
Allar deildir eru með a.m.k 2 skipulagðar samverur á dag. Önnur er kl. 9:30 á meðan borðaðir eru ávextir og hin er fyrir hádegismat, tíminn á henni er breytilegur eftir deildum þar sem þær hefja hádegismat á mismunandi tímum.
Lengdin á samverum er mismunandi og fer eftir dagsformi og úthaldi barna en oftast eru þær a.m.k 10 mínútur. Áherslur í samverustundum eru líka mismunandi eftir aldri barna.
Sameiginleg söngstund er á föstudögum í sal leikskólans. Deildir skiptast á að sjá um söngstund og velja lög. Einnig er sungið afmælissöngur fyrir afmælisbörn vikunar.

# data[].attributes.body
Hópastarf er á öllum deildum leikskólans milli 9 og 11.
Lögð er áhersla á fínhreyfingar, listasmiðju og hreyfistund.
Á eldri tveimur er einnig útikennsla einu sinni í viku allt skólaárið og á yngstu er farið í útikennslu á vorönn.
Yngsta deild vinnur líka með könnunarleik þar sem börnin fá að leika með  óheðbundin efnivið einu sinni í viku.
Ekkert hópastarf er á föstudögum því þá er sameiginleg söngstund fyrir alla í sal leikskólans.

# data[].attributes.body
Árholt (1-2 ára)
Börnum á yngstu deild er skipt í 3 hópa og tveir starfsmenn sjá um klæða börnin og koma þeim út. Útivera er klukkutími á barn og miðast við hvenær hópurinn þeirra fór út. Ýmist milli 9:40-10:40, 9:50-10:50 og 10-11.
Lágholt (2-4 ára)
Útivera á Lágholti er tvískipt. Annar hópur er úti milli 9 og 10 og hinn á milli 10 og 11. Börnin fara í fataherbergi í hópum og klæða sig sjálf eða með aðstoð starfsmanna, tveir eru í fataherberginu á meðan þau klæða sig. Börnin fara líka út eftir hádegi milli 12:40 og 14:00.
Háholt (4-6 ára)
Útivera á Háholti er tvískipt milli 9 og 10 og milli 10 og 11, eins og á Lágholti. Börnin fara í hópum í fataherbergið og klæða sig sjálf. Þegar barn fer út kemur annað í fataherbergið í staðinn, einskonar keðjuvinna. Eftir hádegi er önnu útivera milli 12:40 og 14:00. Ýmist einn eða tveir starfsmenn eru til aðstofðar í fataherberginu að hverju sinni.

# data[].attributes.body
Hver barn á sitt eigið hólf í fataherberginu. Í hólfinu eru nokkri snagar og hillubox til þess að geyma húfur og vettlinga. Ofan á hólfinu er svo hilla með boxum þar sem aukaföt eru geymd. Einnig á hvert barn sér snaga til þess að hengja útifötin til þerris.

# data[].attributes.body
Samrekinn grunnskóli, leikskóli og frístundaheimili.
Grunnskólinn er frá 1. til 7. bekkjar. Bæði grunn- og leikskólinn voru stofnuð árið 1987 en þá hét leikskólinn Kvarnaborg. Árið 2012 sameinuðust Kvarnaborg og Ártúnsskóli og til varð Leikskóladeild Ártúnsskóla.

# data[].attributes.body
Árholt, Lágholt og Háholt, og nú dvelja 58 börn í leikskólanum.
Á Árholti dvelja 16 börn á aldrinum 1-2 ára.
Á Lágholti dvelja 19 börn á aldrinum 2-4 ára.
Á Háholti dvelja 23 börn á aldrinum 4-6 ára.

# data[].attributes.body
Einkunnarorð skólans eru: árangur, virðing og vellíðan og þau endurspegla áherslur í öllu starfi leikskólans.
Leikskólinn er Heilsueflandi og grænfána skóli.

# data[].attributes.body
Í samverum er lesin bók, sungið lög og farið yfir orðamyndir, t.d. dýrum, ávöxtum og fatnaði. Börnin eru hópaskipt í samverum.
Deildin er með bók vikunar og syngur lög sem eru fyrirfram ákveðin fyrir mánuðinn.
Deildin mun hefja innleiðingu Lubbi finnur málbein eftir áramót.

# data[].attributes.body
Samverustundir eru ca. 10- 20 mínútur og eru hópaskiptar. Lágholt er með Lubba málhljóð, jógastöðu og lög vikunnar sem samtvinnast í samverum ásamt bókalestri. Í ávaxtastund er fjallað um veðrið og dagskipulagið ásamt við að ræða í hvað börnin þurfa að klæða sig fyrir útiveru.

# data[].attributes.body
Samverur hjá Háholti eru ca. 10-20 mínútur og börn eru hópaskipt. Í ávaxtastund er farið yfir veður, dagskipulag og í hvað börnin eiga að klæða sig fyrir útiveru. Einnig er unnið með Lubba málhljóð og jógastöðu vikunnar og lög vikunnar sungin. Í samveru fyrir hádegismat er lesin bók.

# data[].attributes.body
Dagskipulag deilda er það sama alla daga vikunnar. Það eina sem breytist er hvað hver hópur er að gera í hópastarfi hvern morgunn.
Alltaf söngstund hjá öllum leikskólanum á föstudögum.

# data[].attributes.body
16 börn eru á deildinni: 14 fædd 2021 og 2 fædd 2020.
Hópaskipting á Árholti fer eftir hæfni frekar en aldri, s.s. krakkar sem ná vel saman eru settir saman í hóp. Þetta er gert því börnin stutt bil er á milli krakka í þroska.
Hóparnir eru þrír: Hvolpar, Kettlingar og Bangsar.
Starfið fer fram milli 9 og 9:30. Hver hópur fylgir ákveðnu skipulagi og fer einu sinni í fínhreyfingar, hreyfistund, listasmiðju og könnunarleik yfir vikuna. Deildin er með mánaðarplan fyrir hreyfistundir og alltaf nýrri áherslu bætt við hverja viku, t.d. vinna með jafnvægi svo jafnvægi og að kasta bolta o.sv.frv.

# data[].attributes.body
Hópastarf fer fram á milli 9 og 11 og eru börnin ýmist í hópastarfi eða útiveru á þeim tíma. Börnum er skipt í hópa eftir aldri og eru þeir þessir: Grænn, fædd 2019 og Rauður 1 og 2, fædd 2020. Áhersluþættir eru útikennsla, listasmiðja, fínhreyfingar og hreyfistund og er einn áhersluþáttur tekinn fyrir hvern dag.

# data[].attributes.body
Hópastarf er á milli 9 og 11 og eru börnin ýmist í hópastarfi eða útiveru á þeim tíma. Börnum er er skipt í hópa eftir aldri og eru þeir þrír: fjólublár,2017, blár 1, 2018 og blár 2, 2018-19. Áhersluþættir eru útikennsla, listasmiðja, fínhreyfingar og hreyfistund og er einn áhersluþáttur tekinn fyrir hvern dag.